МОНГОЛ УЛСЫН ЦОЛ ХҮРТЭХ, ОДОН МЕДАЛИАР ШАГНУУЛАХААР ӨРГӨН МЭДҮҮЛСЭН ХҮНИЙ АНКЕТ

 1. Овог : Наянтай

2. Нэр: Чимэд

3.Төрсөн он 1946-02-11

4. Хүйс: Эрэгтэй

5. Төрсөн аймаг, сум хот: Хөвсгөл аймгийн Цагаан-Үүр сум

6. Одоогийн харьяалал: Хөвсгөл аймаг Чандмань –Өндөр сумын 4 -р баг

7. Нийгмийн байдал: Сэхээтэн

8. Регистрийн №: РТ46021175

9. Боловсрол: Тусгай дунд

10. Ажилладаг салбар: Тэтгэвэрт

11. Мэргэжил : Багш

 12. Мэргэжлийн зэрэг: Тэргүүлэх

13. Урьд болон одоо ажиллаж байгаа газар:

|  |  |  |  |
| --- | --- | --- | --- |
| № | Ажлын газрын нэр | Хугацаа | Эрхэлсэн ажил |
| 1. | Хөвсгөл аймаг Чандмань –Өндөр сумын сургууль | 1969-1972 | Бага ангийн багш,  |
| 2. | Хөвсгөл аймаг Чандмань –Өндөр сумын сургууль | 1975-1989 | Монгол хэл, уран зохиолын багш |
|  3. | Хөвсгөл аймаг Чандмань –Өндөр сумын сургууль | 1989-1990 | Хичээлийн эрхлэгч |
|  4. | Хөвсгөл аймаг Чандмань –Өндөр сумын сургууль |  1990-2006 | Монгол хэл, уран зохиолын багш |

 **14. Урьд нь шагнагдаж байсан шагналууд / Монгол улсын одон медаль /**

|  |  |  |
| --- | --- | --- |
| **№** | **Шагналын нэр** | **Хэдэн онд** |
| 1**.** | Багшийн алдар медаль | 1979 он |
| 2. | Тэргүүний багш | 1983 он |
| 3. | Боловсролын яамны сайдын хүндэт үнэмлэх | 1985 он |
| 4. | Боловсролын яамны хүндэт жуух | 1987 он |
| 5. | Ардын боловсролын тэргүүний ажилтан | 1991 он |
| 6. | Тэргүүний багш | 1996 он |
| 7. | Монгол улсын төрийн дээд шагнал Хөдөлмөрийн хүндэт медаль | 1998 он |
| 8. | Ардын хувьсгалын 70 жилийн ойн медаль | 2001 он |
| 9. | Хөвсгөлийн бахархал медаль | 2001он |
| 10. | Ардын хувьсгалын 80 жилийн ойн медаль | 2002 он |
|  11. | Хүүхдэд ээлтэй багш | 2004он  |
|  12. | Их монгол улсын 800 жилийн ойн хүндэт медаль | 2006 он |
|  13. | Ахмад багш  | 2010 он |
|  14. | Ардын хувьсгалын 90 жилийн ойн медаль | 2011 он |
|  15. | Хөвсгөлийн тэргүүний ажилтан | 2011 он |
|  16. | Багшийн гавьяа | 2014 он |
|  17. | Монгол улсын төрийн дээд шагнал Алтан гадас одон | 2015 он |
|  18. | Аймгийн БСУГ-ын Ахмад зүтгэлтэн | 2016 он  |

**15. Шагнуулах үндэслэл:** Монгол хэлний тайлбартай дасгалын аргыг үр дүнтэй хэрэглэхийн зэрэгцээ сурагчдаар өөрсдийн мэдлэгт тооцоо хийх, хамтран сурах арга барилыг хэрэглэж, суралцагч тус бүрээ судлан тэднийг хөгжүүлэх арга зүйгээ байнга боловсронгүй болгон шинэчилж хүүхэд бүрийн онцлог байдалд тулгуурлан авьяас чадварыг нь тогтолцоотойгоор хөгжүүлж,заах арга зүйн шинэчлэлийг тууштай эрчимжүүлэн ажлын байрын байран дээрээ тасралтгүй хөгжин амжилт бүтээлээ ахиулан, арга туршлагаа хамт олондоо түгээн дэлгэрүүлсэн.

**16.** **Ямар шагналаар шагнуулах хамт олны санал**:  Боловсролын хөгжил шинэчлэлд оруулсан 38 жилийн хичээл зүтгэл хувь нэмрийг нь үнэлэн Монгол улсын төрийн дээд шагнал “Хөдөлмөрийн гавьяаны улаан тугийн одон”- гоор шагнуулахаар дэмжин уламжлав.

**17.** Хамт олны саналын хувь: Хамт олны хурлаас 100% -ийн саналаар дэмжив.

ХӨВСГӨЛ АЙМГИЙН ЧАНДМАНЬ-ӨНДӨР СУМЫН

ЕРӨНХИЙ БОЛОВСРОЛЫН СУРГУУЛИЙН

ЗАХИРАЛ Ч. ДОРЖПАГМА

 СУРГАЛТЫН МЕНЕЖЕР С.ПҮРЭВСҮРЭН

ХӨВСГӨЛ АЙМГИЙН ЧАНДМАНЬ -ӨНДӨР СУМЫН ЕРӨНХИЙ БОЛОВСРОЛЫН СУРГУУЛИЙН АХМАД БАГШ НАЯНТАЙН ЧИМЭДИЙН АЖИЛ БАЙДЛЫН ТОДОРХОЙЛОЛТ

2020.02.03 Хөхөө

Ахмад багш Н.Чимэд нь Хөвсгөл аймгийн Цагаан-Үүр суманд 1946 онд Наянтайн 3 дахь хүүхэд болон мэндэлсэн. Бага насаа эцэг эхийн гар дээр өнгөрүүлж 8 настайдаа бага сургуульд элсэн орж 2-р ангиас биеийн байдлын улмаас түр завсардаж, 1961 онд 5 ангид элсэн орж суралцаад 7-р анги төгсөн 1966 онд Улаанбаатар хотын Багшийн сургуульд онц дүнтэй суралцан улмаар 1969 онд төгсөн Чандмань-Өндөр сумын бага сургуульд ирж 3 жил ажиллаад 1972 онд Улаанбаатар хотын УБДС-ийн монгол хэл уран зохиолын багшийн курс төгсөн Чандмань- Өндөр сумын сургуульд Монгол хэлний багшаар ажиллахын зэрэгцээ тус сургууль нь дунд сургууль болж багш дутагдалтай байсан тул Техник хөдөлмөр, Биеийн тамир, Газарзүй, Түүх, Зураг зэрэг хичээл зааж мөн хичээлийн эрхлэгч зэрэг ажлууд хийж тасралтгүй 38 жил ажилласан байна.

Энэ хугацаандаа 1-р ангийг 3 удаа, 4-р ангийн 2 удаа, 8-р ангийг 2 удаа, 10-р ангийн 2 удаа тус тус төгсгөсөн.

Тэрээр багш нарын аймаг бүсийн ур чадварын уралдаанд тогтмол тэргүүлж, аймгийн ур чадварын уралдаанд удаа дараа амжилттай оролцож ирсэн төдийгүй суралцагч бүрийг хөгжүүлж, суралцах арга барил, бодит чадвар дадал эзэмшүүлэхийн төлөө санаачлагатай ажилласнаар хамт олноо манлайлан “Сургуулийн аварга багш”, “Хүүхдэд ээлтэй багш”, “Сургуулийн хөдөлмөрийн аварга багш”-аар 2 удаа тус тус шалгарч байсны зэрэгцээ ур чадварын уралдаан тэмцээнд тогтмол амжилттай оролцож 80 гаруй баярын бичиг, сайшаалын үнэмлэх, зэргээр шагнагдаж байсан.

МҮЭ-ийн XIV их хуралд төлөөлөгчөөр оролцож байсан.

Монгол хэлний тайлбартай дасгалын аргыг үр дүнтэй хэрэглэхийн зэрэгцээ сурагчдаар асуудал дэвшүүлэн өөрсдөөр нь мэдлэг бүтээлгэн өөрсдийн мэдлэгт тооцоо хийх, хамтран сурах арга барилыг хэрэглэж үр дүнтэй ажиллаж байсны зэрэгцээ “Тэргүүлэх” зэрэгтэй 17 жил ажилласан. Сургалтын чанарыг сайжруулах хичээлийг үр дүнтэй зохион байгуулах, сурагчдыг бие даан хичээллүүлэх, хөгжүүлэх зорилгоор монгол хэлний хичээлээр “Сэдвийн тулгуур ухагдахуун” гарын авлага, “Авиа зүйн задлал хийх загвар аргачлал” үзүүлэн, гарын авлага, орхигдож байсан монгол бичгийн хичээлээр зөв бичих дүрэм, цэвэр сайхан бичих, хурдан унших арга техникийг оновчтой заан тарааж өгөх материал үзүүлэн хэрэглэгдэхүүнийг өөрийн санаачлагаар хийн анги танхимдаа байрлуулан хэрэглэж сурагч хүүхдүүдийг монгол хэл, монгол бичгийн хичээлд дур сонирхолтой болгох тал дээр анхааран ажиллаж байлаа.

Н.Чимэд багш ажлын байран дээрээ тасралтгүй хөгжиж, судалгаа шинжилгээний арга зүйд суралцан “Сэдвийн заах арга боловсруулах нь” илтгэл, “Сэдвийн үзүүлэн таниулах” уралдаанд амжилттай оролцож, хүүхэд багачуудыг нийгмийн туст хөдөлмөр, амьдралын ухаанд сургах, аливаад тууштай хөдөлмөрч ажилч хичээнгүй зорилготой болгох “Хөдөлмөр зуслан”-д 3 удаа сургуулийн сурагчдыг хариуцан даан авч явж социалист хүмүүжлийг төлөвшүүлэхэд ихээхэн хувь нэмэр оруулсан ба үндэсний өв уламжлалаа хадгалан жилийн дөрвөн улиралд монгол дээл өмсдөг бөгөөд монгол үндэсний шагайн харваагаар хичээллэж аймаг сумын уралдаан тэмжээнд ганцаарчлан болон баг хамт олоноороо амжилттай оролцсоор ирсэн.

Түүнчлэн өөрийн мэдлэг, чадвар, гарын ур дүйгээ түшиглэн хичээлийн бус цагаар болон гэрээрээ хүүхэд багачуудыг амьдралын арга ухаанд сурган, арвич хямагч, бүтээлч хөдөлмөрч хандлагад төлөвшүүлэн мужааны ажил арга ухаанд сурган /гараар мод ажиглан төрөл бүрийн эд зүйл хийх/ ихээхэн хувь нэмэр оруулсан ба өөрийн гараар урласан эд зүйлсээрээ аймаг, сумын үзэсгэлэн худалдаанд оролцож байсан байна.

Ажиллаж байх хугацаанд шавь нар нь аймаг бүсийн уралдаан тэмцээнд удаа дараа амжилттай оролцож байсан. Тухайлбал: Шавь Г.Отгончимэг нь Улсын олимпиадын 2-ын даваанд 2 удаа гуравдугаар байр, аймгийн “Уран жиргээ” уран уншлагын наадам, “Хүрэл тулга” яруу найргийн наадамд олон шавь нар нь тогтмол амжилттай оролцож байсан. Монгол хэл, Уран зохиол, Монгол бичгийн хичээлээр шавь нар нь массаараа тогтмол эхний 3-н байранд амжилттай оролцдож байсан. Шавь Д.Цэцэгдэлгэр Монгол хэлний хичээлээр ЭЕШ-нд амжилттай оролцож 800 оноо авч үнэмлэхүй амжилт гаргаж байсан.

Н.Чимэд багшийн олон шавь нарын төлөөлөл болох Х.Энхтүвшин Чандмань-Өндөр сумын Засаг дарга, М.Бямбаахүү Улаанбаатар хотын 2-р цахилгаан станцын дарга, П.Отгонбаяр Чандмань-Өндөр сумын ЕБС-ийн Монгол хэл, уран зохиолын багш, Д.Туяа Орхон аймгийн 18-р сургуулийн Монгол хэл, уран зохиолын багш, Г.Отгончимэг Улаанбаатар хотын Улсын тэргүүний 84-р сургуульд Монгол хэл, уран зохиолын багш, Н.Ганбат Эрчим хүчний удирдах газарт Цахилгаан дулаан түгээх станцын ашиглалтын инженер, Ч.Алтантогос Хөтлийн цемент шохойн үйлдвэрийн хуулийн зөвлөх, Ц.Номин Чандмань-Өндөр сумын ИТХ-ын нарийн бичгийн дарга, Д.Цэцэгдэлгэр УБ хотод тус тус амжилттай ажиллаж хөдөлмөрлөж байна.

Ахмад багш Н.Чимэд нь орон нутаг, улс орны гэрэлт ирээдүй болсон хүүхдийн сайн сайхны төлөө хамт олон, залуу багш нараа манлайлан суралцагч тус бүртээ хүрч ажиллан тэднийг хөгжүүлэх арга зүйгээ байнга боловсронгуй болгон шинэчлэж, хүүхэд бүрийн онцлог байдалд тулгуурлан авьяас чадварыг нь тогтолцоотойгоор хөгжүүлж, сургалтын хөтөлбөр заах арга зүйн шинэчлэлийг тууштай эрчимжүүлэн ажлын байран дээрээ тасралтгүй хөгжин амжилт бүтээлээ ахиулан, арга туршлагаа хамт олондоо түгээн дэлгэрүүлж, боловсролын хөгжил шинэчлэлд оруулж буй 38 жилийн хичээл зүтгэл, хувь нэмрийг нь үнэлэн Чандмань-Өндөр сумын Ерөнхий боловсролын сургуулийн багш ажилчдын хамт олны 100 хувийг саналаар Монгол Улсын Төрийн дээд шагнал “Хөдөлмөрийн гавьяаны улаан тугийн одон” гоор шагнуулахаар уламжлан тодорхойлов.

 ХӨВСГӨЛ АЙМГИЙН ЧАНДМАНЬ-ӨНДӨР СУМЫН

 ЕРӨНХИЙ БОЛОВСРОЛЫН СУРГУУЛИЙН

 ЗАХИРАЛ Ч.ДОРЖПАГМА.

СУРГАЛТЫН МЕНЕЖЕР С.ПҮРЭВСҮРЭН.